Крайни точки на България
Това е списък на крайните точки на Република България, точките, разположени на север, на юг, на изток, на запад, над или под всяка друга точка от територията на страната.

Географска ширина и дължина 
 Най-северна точка: устието на Тимок (), област Видин. Там река Тимок се влива в Дунав.
 Най-южна точка: връх Вейката (), област Кърджали. Върхът се намира в Гюмюрджински снежник в Източните Родопи.
 Най-източна точка: нос Шабла (), област Добрич. На брега на Черно море, близо до град Шабла.
 Най-западна точка:
 Местоположението на най-западната точка на България е относително трудно за измерване, тъй като границата със Сърбия достига до приблизително еднаква географска дължина в два отдалечени участъка от границата. Дълго време за най-западна точка е сочена седловина край връх Китка (), област Кюстендил. След по-прецизни измервания, през 2014 година Националният статистически институт приема за най-западна точка седловина край връх Връшка чука (), област Видин.

Надморска височина 
 Най-висока точка: връх Мусала (2925 m), Софийска област. Първенец на Рила, Мусала също е и най-високата точка на Балканския полуостров.
 Най-ниска точка: Черно море (0 m).

Вижте също 
 Географски център на България

Източници

Външни препратки 
 Статистически годишник 2014 – 2017

География на България